ନୂଆଦିଲ୍ଲୀଃ ଚଳଚ୍ଚିତ୍ର 'କାଶ୍ମୀର ଫାଇଲ୍ସ'ର ନିର୍ଦ୍ଦେଶକ ବିବେକ ଅଗ୍ନିହୋତ୍ରୀ ଭୀମା କୋରେଗାଓଁ ହିଂସା ମାମଲାରେ ଦିଲ୍ଲୀ ହାଇକୋର୍ଟରେ କ୍ଷମା ପ୍ରାର୍ଥନା କରିଛନ୍ତି। ଭୀମ କୋରେଗାଓଁ ହିଂସା ମାମଲାରେ ଅଭିଯୁକ୍ତ କାର୍ଯ୍ୟକର୍ତ୍ତା ଗୌତମ ନବଲାଖାଙ୍କୁ ଜାମିନ ପ୍ରଦାନ କରିଥିବା ତତ୍କାଳୀନ ଜଷ୍ଟିସ ଏସ ମୁରଲୀଧରଙ୍କୁ ପକ୍ଷପାତିତା ଅଭିଯୋଗରେ ଅଗ୍ନିହୋତ୍ରୀ ଏହି ମନ୍ତବ୍ୟ ଦେଇଥିଲେ। କ୍ଷମା ମାଗିବା ପରେ ମଧ୍ୟ ବିବେକ ଅଗ୍ନିହୋତ୍ରୀଙ୍କୁ ମାର୍ଚ୍ଚ ୧୬ ତାରିଖ ୨୦୨୩ରେ କୋର୍ଟରେ ହାଜର ହେବାକୁ କହିଛନ୍ତି। ସେହି ଦିନ ମାମଲାର ପରବର୍ତ୍ତୀ ଶୁଣାଣି ହେବ।
କୋର୍ଟଙ୍କ ନିର୍ଦ୍ଦେଶ ସତ୍ତ୍ୱେ ବିବେକ ସମେତ ଅନ୍ୟମାନେ କୌଣସି ଉତ୍ତର ଦାଖଲ କରିନଥିବାବେଳେ ବିବେକ ଅଗ୍ନିହୋତ୍ରୀ କ୍ଷମା ପ୍ରାର୍ଥନା କରିଥିଲେ। ଅଗ୍ନିହୋତ୍ରୀ, ଆନନ୍ଦ ରଙ୍ଗନାଥନ ଏବଂ ସ୍ୱରାଜ ନ୍ୟୁଜ୍ ପୋର୍ଟାଲ ବିରୋଧରେ ହାଇକୋର୍ଟଙ୍କ ଦ୍ବାରା ଏକ ପକ୍ଷୀୟ କାର୍ଯ୍ୟାନୁଷ୍ଠାନ ଗ୍ରହଣ କରିବାକୁ କୋର୍ଟ ନିଷ୍ପତ୍ତି ନେଇଥିଲେ।
ଦିଲ୍ଲୀ ହାଇକୋର୍ଟର ଜଷ୍ଟିସ ସିଦ୍ଧାର୍ଥ ମୃଦୁଲ ଏବଂ ଜଷ୍ଟିସ ତଲୱନ୍ତ ସିଂଙ୍କ ଏକ ବେଞ୍ଚ ଏହି ମାମଲାକୁ ବିଚାର କରିବା ପରେ ମାର୍ଚ୍ଚ ୧୬ ତାରିଖ ପର୍ଯ୍ୟନ୍ତ ସ୍ଥଗିତ ରଖିଛି। ବିବେକ ଅଗ୍ନିହୋତ୍ରୀଙ୍କୁ ମାର୍ଚ୍ଚ ୧୬ ତାରିଖରେ ହାଜର ହେବାକୁ କୋର୍ଟ କହିଛନ୍ତି। କୋର୍ଟ କହିଛନ୍ତି ଯେ, ଏହି ମାମଲା କୋର୍ଟର ସ୍ବତଃ ସଜ୍ଞାନ ଦ୍ବାରା ଆରମ୍ଭ କରାଯାଇଥିଲା ତେଣୁ ବିବେକ ଅଗ୍ନିହୋତ୍ରୀଙ୍କୁ ଆସନ୍ତା ଦିନରେ କୋର୍ଟରେ ହାଜର ହେବାକୁ ନିର୍ଦ୍ଦେଶ ଦିଆଯାଇଛି।
ନୂଆଦିଲ୍ଲୀଃ ଅଦାଲତ ଅବମାନନା ମାମଲାରେ ସୁପ୍ରିମକୋର୍ଟ ବିଜୟ ମାଲ୍ୟାଙ୍କୁ ୪ ମାସ ଦଣ୍ଡିତ କରିଛନ୍ତି। ଏହି ମାମଲାରେ ବିଜୟ ମାଲ୍ୟାଙ୍କୁ ୨ ହଜାର ଟଙ୍କା ଜୋରିମାନା ଦେବାକୁ ନିର୍ଦ୍ଦେଶ ଦେଇଛନ୍ତି। ଏହାସହ ଏହା ମଧ୍ୟ କୁହାଯାଇଛି ଯେ, ଯଦି ଜରିମାନା ଆଦାୟ ନହୁଏ ତେବେ ୨ ମାସର ଅତିରିକ୍ତ ଦଣ୍ଡ ମିଳିବ। ଏହା ବ୍ୟତୀତ ବିଜୟ ମାଲ୍ୟାଙ୍କୁ ମଧ୍ୟ କଡା ନିର୍ଦ୍ଦେଶ ଦିଆଯାଇଛି ଯେ, ୪ ସପ୍ତାହ ମଧ୍ୟରେ ବିଦେଶକୁ ଟ୍ରାନ୍ସଫର ହୋଇଥିବା ୪୦ ମିଲିୟନ ଡଲାର ପ୍ରଦାନ କରାଯାଉ।
ତିନିଜଣିଆ ଖଣ୍ଡପୀଠ ସୁପ୍ରିମକୋର୍ଟରେ ଏହି ନିଷ୍ପତ୍ତି ଦେଇଛନ୍ତି। ଏଥିମଧ୍ୟରେ ଜଷ୍ଟିସ୍ ୟୁ ୟୁ ଲଲିତ, ଜଷ୍ଟିସ୍ ଏସ୍ ରବିନ୍ଦ୍ର ଭଟ୍ଟ ଏବଂ ଜଷ୍ଟିସ୍ ସୁଧାଂଶୁ ଧୁଲିଆ ରହିଥିଲେ। ପ୍ରକାଶ ଯୋଗ୍ୟ ଯେ, ମାଲ୍ୟା କେବଳ ବିଦେଶୀ ଆକାଉଣ୍ଟକୁ ଟଙ୍କା ସ୍ଥାନାନ୍ତର ସମ୍ପର୍କରେ କୋର୍ଟଙ୍କୁ ଭୁଲ ତଥ୍ୟ ଦେଇନାହାଁନ୍ତି, ବରଂ ଗତ ୫ ବର୍ଷ ଧରି କୋର୍ଟରେ ହାଜର ନହୋଇ କୋର୍ଟର ଅବମାନନାକୁ ଆହୁରି ବଢାଇ ଦେଇଛନ୍ତି। ୨୦୧୭ ରେ ସୁପ୍ରିମକୋର୍ଟଙ୍କ ଦ୍ୱାରା ଅବମାନନା ମାମଲାରେ ମାଲ୍ୟା ଦୋଷୀ ସାବ୍ୟସ୍ତ ହୋଇଥିଲେ।
